《锄菜》
明代·徐孚远

久居此岛何为乎，恶溪之恶愚公愚。半亩稻田不可治，畦中种菜三百株。

晨夕桔槔那得濡。沾块之雨昨宵下，叶里抽茎生意殊。

烹菜沽酒卿自慰，西邻我友亦可呼。只今十载在泥涂，南云杳杳天路逋，我欲往从乏騊駼。

作者简介：（1599—1665）明松江府华亭人，字闇公。崇祯十五年举人。与同邑陈子龙、夏允彝等结几社相砥砺为名节。曾荐东阳许都义勇可用，而大吏指都为贼，竟杀之。弘光时以马、阮乱政不出。南都亡，起义兵抗清。松江破，周旋海上诸义旅间，鲁监国任为左副都御史。郑成功每有大事，咨而后行。后死于台湾。